Knut Arve Johansen

Knut Arve Johansen (født 27. september 1941 i Trondheim) er en norsk tidligere turner og turntrener, som bl.a. har jobbet i Norges Gymnastikk- og Turnforbund (NGTF), der han fikk NGTFs fortjenstmedalje i gull i 2010.NGTF - Årbok 2014-2015 , besøkt 27. september 2016. 

Han har vært en sentral ressurs innen norsk turnsport, der han bl.a. har skrevet lærebok om turn, han har jobbet med utdanning av norske turntrenere og -dommere i NGTF. Han har vært en pådriver for konkurranseformen «SALTO-konkurranse», som er en lavterskelkonkurranseform for barn.NGTF - Reglement Saltokonkurransen - Norges Gymnastikk- og Turnforbund , besøkt 27. september 2016. 

 Idrettskarriere 
Johansen ble juniornorgesmester i turn i 1958, og norgesmester i klasse C i 1960.Trondhjems Turnforening - Trondhjems Turnforening 150 år (s. 14), besøkt 27. september 2016. Han ble med det Trøndelags første nasjonale mester i turn individuelt. Han kom på 6.-plass i NM klasse B i 1960.Trondhjems Turnforening - Trondhjems Turnforening 150 år (s. 27), besøkt 27. september 2016. Han deltok på det norske ungdomslandslaget (U23) i to nordiske mesterskap, og ble nordisk ungdomsmester i ringer i 1960. Han måtte imidlertid avslutte sin turnkarriere etter en kneskade han fikk da han var i militæret. 

Han ble turntrener i Trondhjems Turnforening da han var 16-17 år gammel, og ble senere hovedtrener. Han var hovedtrener fra 1958 til 1966 og igjen fra 1976 til 1979. Han ble også senere vise-overturner og overturner i Trondhjems Turnforening. 

Gjennom NGTF har han vært sentral innen utvikling av turntrenerutdanningen i Norge, og ga i 2003 ut læreboken Bevegelseslære i turn.Nasjonalbiblioteket - Bevegelseslære i turn, besøkt 27. september 2016. Han har sittet i Teknisk Komite Turn Menn (TKTM) i NGTF. Han ga også ut boken Innføringskurs I i turn i 1983.WorldCat - Innføringskurs I i turn, besøkt 27. september 2016.

 Utmerkelser 
 2010 - Norges Gymnastikk- og Turnforbunds fortjenstmedalje i gull
 2002 - Norges Gymnastikk- og Turnforbunds fortjenstmedalje i sølvNGTF - Protokoll fra Norges Gymnastikk- og Turnforbunds ting i Kristiansand 4. - 5. MAI 2002 , besøkt 27. september 2016.

 Referanser 

Kategori:Norske turnere
Kategori:Norske turntrenere
Kategori:Norgesmestere i turn
Kategori:Personer fra Trondheim kommune
Kategori:Fødsler i 1941